תזכורת לירושלמים שעכשיו בים: בעוד שעה יוצאת ההסעה לירושלים | כל העיר ירושלים
ירושלמים שימו לב - ההסעה השיתופית של שבוס מחוף פרישמן בתל אביב לכיוון ירושלים תצא בשעה 16:30. שתהיה נסיעה טובה
פורסם בתאריך: 1.6.19 14:01
ירושלמים שימו לב – בשעה 16:30 היום (שבת, 1.6) תצא ההסעה השיתופית של שבוס מחוף פרישמן בתל אביב לכיוון ירושלים. נצלו את הזמן לטבילה אחרונה, לארגון הציוד ואל תאחרו.
השירות החדש והמהפכני של שבוס – האגודה השיתופית לתחבורה בסופי שבוע – נחל היום הצלחה גדולה עם קו ראשון מסוגו מירושלים אל חוף הים. כעת, בשעה 16:30, יוצאת ההסעה בכיוון ההפוך – מחוף פרישמן אל ירושלים.
כזכור, כפי שפורסם ב"כל העיר", השבוע החליטה האגודה השיתופית שבוס על הוצאת קו תחבורה שיתופית חדש ומהפכני – מי-ם אל ים – ממעלה אדומים וירושלים אל חוף פרישמן בתל אביב. הקו הושק הבוקר, שבת, עם הנסיעה הראשונה ובשבוס מבטיחים כי הנסיעות יימשכו בשבועות הקרובים ואף יתוגברו באם יהיה לכך ביקוש.
צפירה שטרן, חברה מייסדת בשבוס, מתייחסת בשיחה עם "כל העיר" לקו לחוף הים ואומרת: "חידשתי היום הרשמה לשבוס ואני מחכה ממש לקו השרות הזה. יש לי שני מתבגרים שרק רוצים לנסוע לים בשבת – ואני רוצה לנוח במזגן. פתרון מעולה לבני נוער וסטודנטים במהלך הקיץ. במקום שבו הממשלה שלנו לא מצליחה לתפקד, כלשכן לתת לאזרח פתרונות תחבורה ראויים – החברה האזרחית לוקחת אחריות ומובילה קדימה מהלכים מנוגדים לכפייה דתית. שבוס קם כפטריות בכל הארץ. כמו חומה ומגדל, יגיע היום שבו יבינו שאין לממשלה אלא להסדיר תחבורה מתאימה בשבת".
חברת מועצת העירייה לורה ורטון (מרצ), ממייסדות האגודה השיתופית, הסבירה בתחילת השבוע ל"כל העיר: כי "האגודה לתחבורה שיתופית מפעילה את שבוס לטובת הציבור הגדול, שרוצה לבלות וליהנות מהשבת מחוץ לבית. חיילים, צעירים, מבוגרים, מכל קצוות העיר עמלים קשה כל השבוע ורוצים אוויר וחופש בשבת. בלי שבוס, מי שאין לו רכב פרטי לא יכול. עכשיו, בקיץ, יש ביקוש ליציאה לים – אבל שוב, בדרך כלל מי שאין רכב פרטי לא יכול להגיע. בשבת הקרובה האגודה תתחיל להפעיל את מסלול הקיץ לטובת כל החברים שירצו. להצטרף זה פשוט. אנחנו פונים לציבור להירשם ולנסוע. מי שיכול גם מוזמן לתרום".
1 ביוני 2019 at 17:51
1 ביוני 2019 at 22:26
כל הכבוד! פיתרון מעולה!
ירושלמית בלי רכב
1 ביוני 2019 at 23:06
סןף סוף מתעוררים ואומרים לא לכפייה הדתית
נשמח להגיע לים איתכם. מבורך!
2 ביוני 2019 at 8:04
מעולה ! אני מאמין שהקו יהיה בתפוסה מלאה.
יש חיים חילונים בירושלים.
ודוגמה קטנה לכך בשישי בשעות הערב המוקדמות ניסיתי להזמין מקום במסעדה תתפלאו בכל המסעדות היה מלא!
ערב שישי 5 מסעדות מ צאקרא ועד בלאק בורגר 0 מקום